**IAT A/S**

Toldbodvej 1

DK-6700 Esbjerg

Tlf: +45 79 13 10 00

Fax: +45 79 13 10 09

E-mail: iatas@iat.dk

Web: [www.iat.dk](http://www.iat.dk)

CVR nr.: DK13059136

**FULDMAGT**

[Virksomhedens navn]

[Adresse]

[Land – postnr. by ]

[EORI/cvr nr.]

(Herefter benævnt: Fuldmagtsgiver)

giver hermed

IAT A/S

Toldbodvej 1

DK-6700 Esbjerg

CVR nr. DK13059136

(Herefter benævnt: IAT A/S)

fuldmagt til, som **direkte repræsentant**, jf. Europa Parlamentets og Rådets forordning (EU) nr. 952/2013, artikel 18, at foretage toldangivelse samt foretage de handlinger og opfylde de formaliteter, der er fastsat i toldforskrifterne i undertegnedes navn, på undertegnedes vegne og regning.

Fuldmagtsgiver giver tillige IAT A/S fuldmagt til at udarbejde og ansøge om attestering af tolddokumenter, herunder men ikke begrænset til EUR.1 certifikater, ATR certifikater mv. Ansøge om licenser, kvoter, import- og eksporttilladelser mv., samt indberette og foretage anmeldelse af varer til relevante myndigheder, f.eks. statistiske oplysninger, plantetilsyn, veterinærtilsyn el.lign. i undertegnedes navn, på undertegnedes vegne og regning i det omfang, der er indgået aftale om sådanne ydelser.

Fuldmagtsgiver er ansvarlig for rigtigheden og fuldstændigheden af de oplysninger, dokumenter og bevillinger, der anvendes til brug for angivelsen af fuldmagtsgivers vare.

Fuldmagtsgiver skal derfor altid sikre sig, at IAT A/S modtager alle relevante oplysninger til brug for korrekt angivelse af varerne, herunder med ikke begrænset oplysning om:

* Korrekt og gyldigt **EORI nr.** og **moms nr.**
* **Varebeskrivelse** og **varekode** (TARIC kode) samt oplysning om eventuelle BTO referencenumre.

Hvis varekoden ikke fremgår af bookingen, vil IAT A/S eller dennes underleverandør tarifere varen i henhold til varebeskrivelsen i handelsfakturaen. Tariferingsforslag modtaget fra eller angivet af IAT A/S eller dennes underleverandør er alene vejledende, hvorfor fuldmagtsgiver altid selv bærer ansvaret for korrekt tarifering, samt risikoen for eventuelle yderligere opkrævninger som følge af fejltarifering.

* **Toldværdi** samt relevant dokumentation
* **Bevillinger**, som varerne er omfattet af eller ønskes omfattet af, f.eks. toldoplag, aktiv forædling, passiv forædling eller end-use.
* **Toldpræferenceordninger,** som varerne ønskes omfattet af samt præference dokumentation, f.eks. EUR1, GSP udtalelser eller fakturaerklæringer
* **Varebestemmelser,** hvis varerne er helt eller delvist omfattet af andre myndigheders bestemmelser, som skal angives i tolddokumenterne, f.eks. fødevare, medicin, veterinær eller dual-use.
* **Eksport- og importlicenser** o. lign.

Fuldmagtsgiver bemyndiger, ved sin underskrift på nærværende fuldmagt, IAT A/S til på samme vilkår at foranledige de af fuldmagten omfattede opgaver. Dette gælder tillige underleverandører antaget af IAT A/S.

Fuldmagtsgiver er på anfordring forpligtet til at holde IAT A/S skadesløs for ethvert krav, tab eller ansvar som IAT A/S pådrages, som følge af de under fuldmagten udførte opgaver.

Fuldmagten er gældende indtil IAT A/S modtager skriftlig opsigelse fra Fuldmagtsgiver.

[dato] [navn og underskrift fra virksomheden (kunden)]

*Alle opgaver udføres i henhold til Nordisk Speditørforbunds Almindelige Bestemmelser (NSAB 2015).
Bestemmelserne begrænser speditørens ansvar som kontraktpart i henhold til § 3 B for bortkomst, forringelse eller beskadigelse af gods til SDR 8,33 pr. kg og for forsinkelse op til fragtbeløbet, og for alle andre tab til SDR 100.000 for hver opgave (§ 21). Speditørens ansvar som formidler i henhold til § 3 C er begrænset til SDR 50.000 for hver opgave og totalt for én og samme hændelse til SDR 500.000 (§ 24). Ved oplagring er det samlede ansvar for skade ved en og samme hændelse begrænset til SDR 500.000 (§ 25). Særlig opmærksomhed henledes på netværksklausulen (§ 2), at krav mod speditøren forældes efter et år (§ 28), og at pante- og tilbageholdsretten (§ 14) omfatter såvel aktuelle som tidligere krav. Videre henledes opmærksomheden på at ordregiver i henhold til § 26 skal skadesløs holde speditøren for eventuel skade, tab og ansvar, som speditøren pådrages som følge af ukorrekte eller manglende oplysninger f.eks. varebeskrivelse og fejltarifering.*